Fietsryer in hospitaal ná aanvaller toeslaanDie fiets wat geroof is. ŉ Fietsryer van Port Elizabeth word met veelvuldige beserings in ŉ hospitaal behandel nadat hy Vrydagoggend in die omgewing van Schoenmakerskop aangeval en van sy fiets beroof is. Kapt. Sandra Janse van Rensburg, polisiewoordvoerder, sê die 55-jarige man se vrou het die voorval by die Walmer-polisie aangemeld nadat hy omstreeks 12:00 aangeval is. “Hy het verskeie beserings opgedoen en is tans in die hospitaal. ŉ Saak van gewapende roof word ondersoek. Die slagoffer moet nog sy weergawe van gebeure aan die polisie gee,” het sy gesê. Die man het in Marine-rylaan fietsgery toe die voorval gebeur het. Dit is in hierdie stadium onduidelik of enige ander items, benewens die grys fiets, geroof is. Enigiemand met inligting oor die voorval of wat die aanval gesien gebeur het, word gevra om die Walmer-polisiestasie of kapt. Estelle Edwards by 079 520 3256 te kontak.